বাদ দীপিকা, কল্কি’-র সিক্যুয়েলে দক্ষিণের এই নায়িকা!

ওয়েব ডেস্ক: সন্দীপ রেড্ডি ভাঙ্গার একটি ছবি থেকে বাদ পড়েন দীপিকা পাড়ুকোন। তার পরেই আট ঘণ্টার শিফটে শুটিং করার শর্তে কাজ করার বিষয়টি সামনে আসতেই বিতর্কে জড়ায় ‘কল্কি’-র সিক্যুয়েল (Kalki Sequel)। শেষ পর্যন্ত সেই ছবির দ্বিতীয় পর্ব থেকেও সরিয়ে দেওয়া হয় দীপিকাকে।ওটিটি প্ল্যাটফর্মে মুক্তি পাওয়ার পর ‘কল্কি ২৮৯৮ এডি’ ছবি থেকে বাদ দেওয়া হয় নায়িকার নামও। যা নিয়ে রীতিমতো ক্ষোভে ফেটে পড়েছিলেন দীপিকা অনুরাগীরা।সিক্যুয়েল থেকে দীপিকাকে সরানোর পর কাকে নেওয়া হবে ওই চরিত্রে সেই কৌতূহল ছিল সকলের। ‘কল্কি’-র সিক্যুয়েলে এবার নতুন মুখ এই নায়িকা!

দীপিকাকে সরানোর পর ‘কল্কি’-র সিক্যুয়েলে ওই চরিত্রে কাকে দেখা যাবে, তা নিয়ে কৌতূহল ছিল তুঙ্গে। এবার সেই প্রশ্নের সম্ভাব্য উত্তর মিলেছে। সূত্রের খবর, দীপিকার জায়গায় সেই চরিত্রে অভিনয় করতে চলেছেন সাই পল্লবী। যদিও এ বিষয়ে এখনও পর্যন্ত অভিনেত্রী বা নির্মাতাদের তরফে কোনও আনুষ্ঠানিক ঘোষণা করা হয়নি।উল্লেখযোগ্য বিষয় হল, ‘কল্কি’-র সিক্যুয়েলের জন্য প্রথম পছন্দ ছিলেন দীপিকাই। সেই অনুযায়ী শুটিংও শুরু করেছিলেন তিনি এবং প্রায় কুড়ি দিনের কাজও সেরে ফেলেন। তবে এরপর পারিশ্রমিক ও শুটিংয়ের সময়সীমা নিয়ে মতানৈক্য তৈরি হয়। সেই জটিলতার পরেই নির্মাতারা জানিয়ে দেন, ছবিতে আর থাকছেন না দীপিকা। একাধিক ছবি থেকে বাদ পড়লেও পরিস্থিতি সামলাতে দেখা গিয়েছে দীপিকাকে। এই সময় তিনি মাতৃত্বের যাত্রাকে উপভোগ করছেন এবং সন্তানকে সময় দেওয়াকেই অগ্রাধিকার দিচ্ছেন।